**N Á V R H**

Mesto Námestovo, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 v súvislosti s § 3 ods.4 a § 4 ods.3 písm. p) zákona 369/1990 Zb.

o obecnom zriadení v znení neskorších predpisov, zákona č. 601/2003 Z. z. o životnom minime a o zmene doplnení niektorých zákonov v znení neskorších predpisov a podľa § 27

písm. a) zákona č. 417/2013 Z. z. o pomoci hmotnej núdzi a o zmene a doplnení niektorých zákonov v znení neskorších predpisov v y d á v a

**Všeobecne záväzné nariadenie č. 2/2021**

**o poskytovaní jednorazových dávok v hmotnej núdzi a mimoriadnych dávok**

**Mesta Námestovo**

**Čl. 1**

**Úvodné ustanovenia**

Účelom tohto Všeobecne záväzného nariadenia o poskytovaní jednorazovej dávky v hmotnej núdzi a mimoriadnej dávky občanov Mesta Námestovo (ďalej len „VZN“) je stanovenie postupu a pravidiel poskytovania dávok občanom mesta, na úhradu mimoriadnych výdavkov a na preklenutie nepriaznivej sociálnej a krízovej situácie pri zabezpečovaní základných životných podmienok.

**Čl. 2**

**Vymedzenie základných pojmov**

1. **Jednorazová dávka v hmotnej núdzi** (ďalej len „jednorazová dávka“) je dávka, ktorú môže mesto poskytnúť fyzickej osobe v hmotnej núdzi a fyzickým osobám s ňou spoločne posudzovanými, ktorým sa v období podania žiadosti o jednorazovú dávku z rozpočtu mesta vypláca dávka v hmotnej núdzi a príspevky k dávke v hmotnej núdzi podľa zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon č. 417/2013 Z. z.).
2. **Mimoriadna dávka na pomoc občanovi** (ďalej len „mimoriadna dávka“) je dávka, ktorú môže mesto priznať fyzickej osobe, ktorá sa nachádza v nepriaznivej sociálnej situácii, resp. sa dostane do krízovej situácie následkom mimoriadnej nepredvídateľnej udalosti. Pri poskytnutí tejto dávky sa nevyžaduje, aby žiadateľ bol poberateľom dávky v hmotnej núdzi.
3. **Hmotná núdza** je stav, keď príjem členov domácnosti podľa tohto zákona nedosahuje sumu životného minima ustanovenú osobitným predpisom a členovia domácnosti si nevedia alebo nemôžu prácou, výkonom vlastníckeho práva alebo iného práva k majetku a uplatnením nárokov zabezpečiť príjem alebo zvýšiť príjem.
4. **Životné minimum** je spoločensky uznaná minimálna hranica príjmov fyzickej osoby, pod ktorou nastáva stav hmotnej núdze.
5. **Nepriaznivá sociálna situácia** je na účely tohto VZN ohrozenie fyzickej osoby sociálnym vylúčením , alebo obmedzenie jej schopnosti sa spoločensky začleniť a samostatne riešiť svoje problémy z dôvodu:

a/ že nemá zabezpečené nevyhnutné podmienky na uspokojovanie základných

životných potrieb,

b/ pre ohrozenie jej vývoja z dôvodu jej zdravotného postihnutia, ak ide o maloleté

dieťa,

c/ pre ťažké zdravotné postihnutie alebo nepriaznivý zdravotný stav,

d/ pre výkon opatrovania fyzickej osoby s ťažkým zdravotným postihnutím,

e/ iných nepredvídateľných životných udalostí.

**6) Krízová situácia** pre aplikáciu tohto VZN je ohrozenie zdravia alebo života fyzickej

osoby a rodiny, ktorá si vyžaduje bezodkladné riešenie.

**7) Mimoriadna nepredvídateľná udalosť** je na účely tohto VZN udalosť, ktorá sa nedala

dopredu predpokladať a  jej následkom sa fyzická osoba a s ňou spoločne posudzované

osoby žijúce v spoločnej domácnosti ocitli v situácii, keď je ohrozené ich zdravie, život

alebo základné životné potreby.

**Čl.3**

**Jednorazová dávka v hmotnej núdzi**

**1)** Oprávnený žiadateľ jednorazovej dávky je podľa tohto VZN fyzická osoba, poberateľ

dávky v hmotnej núdzi a fyzické osoby spoločne posudzované so žiadateľom, ktorým sa

v čase podania žiadosti o jednorazovú dávku vypláca dávka v hmotnej núdzi a príspevky

k dávke v hmotnej núdzi podľa zákona č. 417/2013 Z. z..

Jednorazová dávka v hmotnej núdzi môže byť priznaná len v prípade, ak celkový príjem

žiadateľa a s ním spoločne posudzovaných fyzických osôb podľa zákona č. 601/2003 Z. z.

o životnom minime a o zmene a doplnení niektorých zákonov v znení neskorších predpisov

(ďalej len zákon č. 603/2003 Z. z.) nepresiahne výšku životného minima. celkový príjem sa

vypočíta ako priemer výšky všetkých príjmov za posledných šesť po sebe nasledujúcich

mesiacov.

**2)** Jednorazovú dávku možno poskytnúť občanovi v  hmotnej núdzi a s  ním spoločne

posudzovaným fyzickým osobám v prípade ak je:

a/ ohrozené zdravie a  život tejto osoby alebo s ním spoločne posudzovaných osôb,

b/ ohrozený zdravý vývoj a rast detí v starostlivosti žiadateľa,

c/ možné dokladovať a deklarovať naliehavosť odkázanosti na túto formu pomoci,

d/ preukázaná potreba mimoriadnych výdavkov na nevyhnutné ošatenie, základné

vybavenie domácnosti, zakúpenie školských potrieb pre nezaopatrené deti nad rámec

dotácie poskytovanej štátom,

e/ naliehavosť pomoci pri vybavovaní osobných dokladov.

**3)** Podmienkou na priznanie jednorazovej dávky je skutočnosť, aby si žiadateľ ešte pred

podaním žiadosti uplatnil všetky štátom garantované nárokové dávky, ktoré môžu

ovplyvniť výšku jeho príjmu spoločne posudzovaných osôb v zmysle zákona č. 417/2013

Z. z.

**4)** Žiadateľ o poskytnutie jednorazovej dávky predloží písomnú žiadosť o poskytnutie dávky.

Súčasne je povinný preukázať naliehavosť poskytnutia jednorazovej

dávky dokladmi, ktorými sú najmä:

a/ potvrdenie žiadateľa o evidencii uchádzača o zamestnanie na príslušnom úrade práce,

b/ aktuálne potvrdenie žiadateľa a  s ním spoločne posudzovaných fyzických osôb

o poberaní dávky v hmotnej núdzi a príspevkov k dávke v hmotnej núdzi,

c/ doklad o všetkých príjmoch žiadateľa a s ním posudzovaných osôb,

d/ doklad o prepustení z výkonu trestu odňatia slobody,

e/ doklad o dlhodobej práceneschopnosti žiadateľa alebo s ním spoločne posudzovaných

fyzických osôb.

**Čl. 4**

**Podmienky poskytovania jednorazovej dávky v hmotnej núdzi**

**1)** Jednorazová dávka je dobrovoľná, fakultatívna dávka, na ktorú nie je právny nárok.

**2)** Jednorazová dávka sa poskytuje občanovi na základe individuálneho posúdenia žiadosti

(v prípade potreby šetrením v domácnosti, z ktorého vyhotoví zamestnanec príslušného

odboru úradný záznam), s prihliadnutím na objem finančných prostriedkov schválených

rozpočtom mesta na príslušný kalendárny rok. Možno ju poskytnúť do výšky preukazateľ-

ných nákladov, najviac však do výšky sumy stanovenej týmto VZN.

**3)** O poskytnutí jednorazovej dávky žiadateľovi rozhoduje primátor mesta na základe

odporúčania komisie pre sociálnu oblasť, zdravotnú starostlivosť, občianske záležitosti pri Mestskom zastupiteľstve Námestovo, ktorá preverila oprávnenosť žiadosti.

**4)** Jednorazovú dávku je možné poskytnúť len občanovi mesta, ktorú možno poskytnúť

spravidla jedenkrát v  kalendárnom roku. Vo výnimočných prípadoch sa môže dávka

poskytnúť opakovane, avšak súčet takto poskytnutých dávok jednému občanovi v jednom

kalendárnom roku nesmie presiahnuť maximálnu výšku sumy stanovenej týmto VZN.

**5)** Jednorazovú dávku je možné poskytnúť vo forme peňažnej, vecnej, príp. kombinovanej.

Vo forme vecnej sa môže poskytnúť najmä v  prípade podozrenia, že občan a jeho rodina

svojimi návykmi a spôsobom života nezaručujú účelné využitie poskytnutých finančných

prostriedkov.

**6)** Dôvodom na poskytnutie jednorazovej dávky sú najmä mimoriadne zvýšené výdavky v

súvislosti:

a/ so zabezpečením starostlivosti a výchovy vlastných nezaopatrených detí,

b/ so zabezpečením starostlivosti o nezaopatrené deti zverené do náhradnej starostlivosti

na základe rozhodnutia súdu,

c/ s liečbou závažného ochorenia žiadateľa alebo spoločne posudzovaných fyzických osôb,

d/ s nástupom na kúpeľnú liečbu žiadateľa, resp. spoločne posudzovaných fyzických osôb,

e/ s cestovnými nákladmi spojenými s návštevou špecializovaného zariadenia a pod.,

f/ s vybavovaním osobných dokladov žiadateľa /občiansky preukaz/,

g/ s prepustením žiadateľa z výkonu trestu odňatia slobody na preklenutie nepriaznivej

finančnej situácie.

**7)** Poskytnutá dávka sa vypláca v hotovosti prostredníctvom pokladnice mesta.

**8)** Ak žiadosť neobsahuje predpísané náležitosti, príslušné oddelenie vyzve žiadateľa na do-

plnenie žiadosti. Ak žiadateľ nedoplní do10 kalendárnych dní svoju žiadosť o požadované

údaje alebo doklady, táto žiadosť nebude akceptovaná.

**9)** Príslušné oddelenie doručí žiadateľovi rozhodnutie o  priznaní, alebo zamietnutí

jednorazovej dávky.

**10)** V prípade, ak sa preukáže, že žiadateľ zamlčal alebo úmyselne pozmenil údaje potrebné

na priznanie jednorazovej dávky, alebo finančné prostriedky použil neoprávnene, je

povinný celú neprávom prijatú sumu vrátiť na účet mesta, najneskôr do 30 kalendárnych

dní od doručenia písomnej výzvy zamestnancom príslušného oddelenia.

**11)** Pri konaní o poskytnutí jednorazovej dávky sa aplikuje zákon č. 71/1967 Zb. o správnom

konaní v znení neskorších predpisov (ďalej len „zákon č. 71/1967 Zb.).

**Čl. 5**

**Výška jednorazovej dávky v hmotnej núdzi**

**1)** Jednorazovú dávku môže mesto poskytnúť žiadateľovi na úhradu mimoriadne zvýšených

výdavkov v maximálnej výške nasledovne:

a) zabezpečenie starostlivosti o deti – 1 až 3 deti - do 150 eur

b) zabezpečenie starostlivosti o deti v rodine – 4 a viac detí – do 200 eur

c) občan vyžadujúci osobitnú starostlivosť – jednotlivec – do 100 eur

d) občan vyžadujúci osobitnú starostlivosť – manželská dvojica – do 150 eur

e) ak sa narodili v rodine trojčatá a viac detí súčasne, alebo opakovane do dvoch rokov

dvojčatá - do 300 eur

**Čl. 6**

**Mimoriadna dávka na pomoc občanovi**

**1)** Mimoriadna dávka na pomoc občanovi je dávka, ktorá sa môže poskytnúť fyzickej osobe,

ktorá sa ocitla v  nepriaznivej sociálnej, finančnej a  krízovej situácii. Za nepriaznivú

situáciu na účely poskytnutia tejto dávky možno považovať:

a) odstraňovanie následkov živelnej pohromy (záplava, víchrica, zemetrasenie, požiare

a pod.),

b) liečenie závažného ochorenia žiadateľa alebo fyzických osôb spoločne posudzovaných

žiadateľom, ktoré si vyžaduje zvýšené finančné prostriedky,

c) na úhradu výdavkov súvisiacich so zabezpečením pohrebu osoby, ktorá bola so

žiadateľom v priamom príbuzenskom pomere v prípade, že žiadateľ zabezpečuje pohreb

tejto osoby a nemá dostatok finančných prostriedkov na zabezpečenie pohrebu.

d) vybavovanie osobného dokladu (občianskeho preukazu) pri jeho strate alebo odcudzení

e) pre výnimočne talentované dieťa, ktoré reprezentuje školu alebo mesto na súťažiach,

f) iné nepredvídateľné situácie a nepriaznivé sociálne, finančné a krízové situácie fyzickej

osoby a maloletých detí,

g) úhrada nákladov na zvýšené výdavky na školu, predvianočné obdobie alebo inú

výnimočnú situáciu

**2)**  Žiadateľ o  poskytnutie mimoriadnej dávky predloží písomnú žiadosť o  poskytnutie

mimoriadnej dávky.

**Čl. 7**

**Podmienky poskytovania mimoriadnej dávky na pomoc občanovi**

**1)** Mimoriadna dávka na pomoc občanovi je dobrovoľná, fakultatívna dávka, na ktorú nie je

právny nárok.

**2)** Mimoriadna dávka sa poskytuje občanovi na základe individuálneho posúdenia žiadosti,

s  prihliadnutím na objem finančných prostriedkov schválených rozpočtom mesta na

príslušný kalendárny rok. Možno ju poskytnúť do výšky preukázateľných nákladov,

najviac však do výšky sumy stanovenej týmto VZN.

**3)** O poskytnutí, resp. zamietnutí mimoriadnej dávky žiadateľovi rozhoduje primátor mesta

na základe písomného odporúčania komisie, ktorá preverila oprávnenosť žiadosti.

**4)** Mimoriadnu dávku je možné poskytnúť len občanovi mesta je možné ju poskytnúť

spravidla jedenkrát v  kalendárnom roku. Vo výnimočných prípadoch sa môže dávka

poskytnúť opakovane, avšak súčet takto poskytnutých dávok jednému občanovi v jednom

kalendárnom roku nesmie presiahnuť maximálnu výšku sumy stanovenej týmto VZN.

**5)** Mimoriadna dávka môže byť priznaná len v prípade, ak celkový príjem žiadateľa (priemer

výšky všetkých príjmov za posledných šesť po sebe nasledujúcich mesiacov pred podaním

žiadosti) a s ním spoločne posudzovaných fyzických osôb podľa zákona č. 601/2003 Z. z.

nepresiahne 2,5-násobok životného minima.

Do výšky životného minima sa nezarátavajú:

1. peňažné príspevky občanov s  ťažkým zdravotným postihnutím na kompenzáciu

sociálnych dôsledkov ich ťažkého zdravotného postihnutia okrem príspevku za opatrovanie,

b) zvýšenie dôchodku pre bezvládnosť,

c) štipendiá,

d) výživné, ak si povinný neplní vyživovaciu povinnosť a túto skutočnosť žiadateľ dokladuje

oznámením na polícii, resp. dokladom o začatí súdneho konania.

**6)** Ak žiadosť neobsahuje predpísané náležitosti, príslušné oddelenie výzve žiadateľa o

doplnenie žiadosti. Ak žiadateľ nedoplní do 10 kalendárnych dní svoju žiadosť o požadované

údaje alebo doklady, táto žiadosť nebude akceptovaná.

**7)** Príslušné oddelenie doručí žiadateľovi rozhodnutie o  priznaní alebo zamietnutí mimo-

riadnej dávky.

**8)** Poskytnutá dávka sa vypláca prednostne v hotovosti prostredníctvom pokladnice mesta,

prípadne bezhotovostným prevodom na číslo bankového účtu žiadateľa.

**9)** Pri poskytovaní mimoriadnej dávky sa neuplatňuje zákon č. 71/1967 Zb.

**10)** Ak žiadateľ, ktorému bola mimoriadna dávka priznaná neprávom, nereaguje na písomnú

výzvu na jej vrátenie, mesto rieši vrátenie finančných prostriedkov prostredníctvom

exekučného konania**.** Tomuto žiadateľovi už nebude mimoriadna dávka v nasledujúcich

kalendárnych rokoch poskytnutá.

**11)** Poskytovateľ má právo preveriť všetky skutočnosti uvádzané žiadateľom šetrením na

mieste ich vzniku. Z vykonaného šetrenia sa vyhotoví úradný záznam.

**Čl. 8**

**Výška mimoriadnej dávky na pomoc občanovi**

**1)** Mimoriadnu dávku na pomoc občanovi môže mesto poskytnúť žiadateľovi v maximálnej

výške nasledovne:

a) odstraňovanie následkov živelnej pohromy (záplava, víchrica, zemetrasenie, požiar a pod.

na domácnosť) – do 800 eur,

b) liečenie závažného ochorenia žiadateľa alebo fyzických osôb spoločne posudzovaných

so žiadateľom, ktoré si vyžaduje zvýšené finančné výdavky, ak tieto nie sú hradené pro-

stredníctvom základného zdravotného poistenia – do 250 eur,

c) úhrada nákladov spojených s úmrtím rodinného príslušníka žiadateľa, ktorému žiadateľ

zabezpečuje pohrab do - 200 eur,

d) úhrada poplatku za vybavovanie osobných dokladov (občiansky preukaz) - do 50 eur,

e) úhrada nákladov pre výnimočne talentované dieťa, ktoré reprezentuje školu alebo mesto

na súťažiach - do 300 eur,

f) úhrada nákladov na zvýšené výdavky na školu, predvianočné obdobie alebo inú výnimočnú

situáciu – do 200 eur,

g) iné nepredvídateľné skutočnosti – do 300 eur.

**Čl. 9**

**Spoločné ustanovenie**

**1)** Poskytnutie jednorazovej dávky v hmotnej núdzi nevylučuje poskytnutie mimoriadnej

dávky jednému žiadateľovi v jednom kalendárnom roku.

**Čl. 10**

**Záverečné ustanovenia**

**1)** Toto všeobecne záväzné nariadenie mesta Námestovo bolo schválené Mestským

zastupiteľstvo dňa ................. uznesením č.....................

**2)** Toto všeobecne záväzné nariadenie mesta Námestovo nadobúda účinnosť v zmysle § 6 ods.

8. zákona č. 369/1990 Zb., o obecnom zriadení.

**Milan Hubík**

**primátor mesta**

Zverejnené na úradnej tabuli dňa 27.08.2021